*Ukoliko ste tražili drugi fudbalski klub, vidite članak FK Svilajnac (višeznačna odrednica).*

**Fudbalski klub Radnički** je srpski fudbalski klub iz Niša. Trenutno se takmiči u Superligi Srbije, nakon što se u sezoni 2011/12. kao prvak Prve lige Srbije plasirao u viši rang.

Istorija
--------

### Nastanak

Prvi Sportski klub u Nišu je bio „Sinđelić", a nakon njega nastao je čitav niz ekipa, među kojima: „Niševac", „Obilić", „Jug Bogdan", „Proleter", (ekipa niške organizacije KPJ koja nije bila registrovana) „Polet", „TAŠK", (vojni tim teške artiljerije sa terenom i sedištem u niškoj Tvrđavi) kao i druge manje ekipe.

Prvo radničko sportsko društvo formirano je na inicijativu Miloša Markovića, tada člana KPJ. Klub se još 1921. godine počeo nazivati „Proleter" i to je preteča kasnije nastalog „Radničkog". U to vreme Niš nije imao svoj podsavez, već su niški timovi pripadali Beogradskom loptačkom podsavezu. Kad su pravila bila gotova i skupština održana klub je trebalo da bude osnovan. Grupa članova „Proleter" otputovala je u Beograd da završi ovaj posao. U grupi se nalazio i jedan od poznatih igrača „Radničkog" Mile Stamenković.

Vlast je optužila nišku ekipu „Proleter" da je „prokomunistička" i da kao takva ne može da razvija svoju sportsku aktivnost. Te optužbe stigle su i u Beogradski loptački podsavez pa se grupa iz ekipe niškog, „Proletera" vratila ne obavljenog posla sa sledećim obrazloženjem: Beogradski podsavez ne želi i neće da verificira tim „Proleter" pod ovim imenom, pozivajući se na Zakon o zaštiti države i druga akta kojima je ovaj naziv bio zabranjen.

Miloš Marković nije posustao. Po sećanju savremenika on je bio dosta gnevan na ovaj postupak podsaveza, ali se brzo dao na posao da je sva pravila kluba izmenio na taj način što je naziv „Proleter" svuda zamenio sa „Radnički". Tako je formirana fudbalska ekipa koja sa malim prekidima razvija svoju bogatu sportsku tradiciju skoro pola veka, sa manjim ili većim prekidima.

Kako je klub osnovan 24. aprila 1923. godine, ova se godina uzima kao godina nastanka sport kluba Radničkog iz Niša.

### Radnički

Ekipa Radničkog u svom početku trenirala je u malom dvorištu Radničkog doma a nešto kasnije na starom vašarištu, odnosno na prostoru gde se danas nalazi stovarište preduzeća „Ogrev" u blizini Mašinske industrije Niš. U početku ekipa nije imala trenera već je kapiten tima bio zadužen i za treniranje svojih igrača. Za vreme treninga obavezno je prisustvovao i jedan član uprave kluba.

U početku Radnički nije imao dovoljno iskustva i tehnike u igri, pa su ga ranije formirani klubovi, kao Sinđelić ili Pobeda, pobeđivali i sa više golova razlike. Sve je to bilo kratkog veka: ubrzo je Radnički postao ravnopravan protivnik svim klubovima i počeo da beleži pobede. *„U nedelju je Radnički sigurno i zasluženo potukao svog protivnika. Pobeda je u prvom delu igre igrala očajno slabo i da je protivnik bio prisebniji i odlučniji pred golom rezultat bi bio katastrofalniji … Pobeda je morala da kapitulira pred odlučnom odbranom Radničkog*... sportski list 16. oktobra 1927. godine.

Tim Radničkog nastupao je u zelenim dresovima a na levoj strani, u belom polju, nalazila se crvena zvezda petokraka kao simbol pripadnosti radničkom pokretu.

Posrednik kluba je u početku bio Miloš Marković a po njegovom odlasku Dragiša Niketić, oba istaknuta radnička borca. Između ostalih, članova uprave bili su i Mladen Đorđević Madža i Raša Anđelković, ekonom. U ekipi Radničkog igrali su kao aktivni igrači poznati revolucionari Josip Kolumbo i Stanko Paunović Veljko.

U prvenstvu moravske župe, a posle jesenje sezone za 1927/28. godinu. Radnički je osvojio prvo mesto. Bilo je to počasno zvanje i sportska slava igrača Radničkog koji su ovo mesto zauzeli posle pobede nad mnogim timovima iz Niša, Leskovca i Prokuplja. Tim povodom pisao je jedan list: *„Kao što se iz tabele vidi jesenji prvak Moravske župe je sport klub Radnički iz Niša. Ovaj mladi i napredni klub zaslužno je zauzeo prvo mesto. Iz tabele se vidi da je izgubio samo jednu utakmicu i to nezasluženo. Ostale je rešio u svoju korist, osim što je sa SK Sinđelićem igrao nerešeno.*

U danima zavođenja šestojanuarske diktature i naleta buržoazije na sve manifestacije radničkog pokreta zabranjen je 1929. godine i rad SK Radničkog, koji je skoro devet godina predstavljao zapaženu, po disciplini i po zalaganju, sportsku ekipu.

Radnički će posle nekoliko godina ponovo biti obnovljen.

### Nakon Drugog svetskog rata

Početkom rata 1941. klub prestaje sa aktivnostima da bi ih obnovio 1945. Nakon toga Radnički je u stalnom usponu. Sezonu 1961/62. završio je na drugom mestu Druge savezne lige Zapad, čim je obezbedio kvalifikacije za ulazak u Prvu saveznu ligu. U baražu se sastao sa pretposlednjim timom iz Prve lige, skopskim Vardarom, prvi meč u Nišu je završen nerešeno 1:1, a u revanšu nakon regularnog dela i produžetaka nije bilo golova, pa je Radnički boljim izvođenjem penala (5:4) po prvi put u klupskoj istoriji izborio plasman u Prvu saveznu ligu. Već u prvoj sezoni u Prvoj ligi, Radnički je zauzeo odlično šesto mesto, a nakon toga je postao standardan prvoligaš. Radnički je prvih 11 sezona u prvoligaškom društvu završavao većinom u sredini tabele, a prvi problemi oko opstanka u Prvoj ligi su došli u sezoni 1973/74. kada je Radnički završio samo dva mesta iznad zone ispadanja. 

Klub 1975. godine postaje pobednik Balkanskog kupa, pobedivši u finalnom dvomeču turski Eskišehirspor sa 1:0 i 2:1, čime je osvojio svoj prvi trofej od međunarodnog značaja. Radnički je 70-ih u ligi nastavio da igra promenljivo, tako da je u sezonama 1975/76. i 1977/78. bio na ivici ispadanja u niži rang.

Juna 1980. kao trećeplasirana ekipa u sezoni 1979/80. nacionalnog prvenstva stiče pravo učešća u UEFA kupu, u kome će veoma uspešno nastupati još dve sezone odigravši širom Evrope 13 utakmice sa renomiranim klubovima poput Hamburgera, Napolija, Dandi junajteda, Grashopersa, Fejenorda, Az Alkmara i drugih. U prvom učešću klub je stigao do osmine finala, a 1982. godine, u drugoj sezoni učešća u evropskim takmičenjima, je ostvario svoj najveći uspeh stigavši do polufinala UEFA kupa. U polufinalnom dvomeču bolji je bio nemački Hamburger, nakon pobede od 2:1 u Nišu, Radnički je ubedljivo sa 5:1 poražen na gostujućem terenu. Radnički u sezoni 1982/83. zauzima četvrto mesto i tako po treći put obezbeđuje učešće u UEFA kupu za nastupajuću sezonu 1983/84. kada kao i prvog puta, stiže do osmine finala. 

Kraj ovog najuspešnijeg perioda u klupskoj istoriji dolazi u sezoni 1984/85. kada klub kao poslednjeplasirani ispada u niži rang, mada za kratko, pošto se već nakon jedne sezone vraća u Prvu ligu. Radnički se zadržao u Prvoj ligi Jugoslavije tih šest sezona, sve do raspada SFRJ. U međuvremenu je 1989. igrao finale Balkanskog kupa, gde je poražen od OFI Krit sa 3:1.

U periodu posle Drugog svetskog rata istakli su se fudbaleri blizanci Petar i Pavle Mičić, koji su za ovaj klub odigrali rekordnih 654, odnosno 582 meča.

### Novija istorija

Nakon rasformiranja Prve lige SFRJ, Radnički takmičenje nastavlja u Prvoj ligi SRJ od sezone 1992/93. Već u sezoni 1995/96. ispada iz Prve A u Prvu B ligu SRJ. Zbog proširenja lige, iako je sezonu završio kao petoplasirani u Prvoj B ligi, Radnički se u elitni rang vraća u sezoni 1998/99. Tu se zadržao samo tri sezone i već 2001. ispao u niži rang, naredne sezone osvaja prvo mesto u Drugoj ligi Istok i brzo se vraća u Prvu ligu, gde u prvoj sezoni 2002/03. završava na poslednjem mestu i ponovo ispada. Nakon toga klub se sledećih pet sezona takmičio u drugom rangu takmičenja, a u sezoni 2008/09. je stigao i do Srpske lige Istok, gde je postao prvak i brzo se vratio u viši rang. 

U sezoni 2009/10. Prve lige Srbije zauzeo je 15. mesto sa 39 boda, dobivši 9 od ukupno 34 odigranih utakmica, tako da je ispao iz Prve lige Srbije u Srpsku ligu Istok za sezonu 2010/11. Već u prvoj sezoni u Srpskoj ligi Istok klub osvaja 1. mesto i nakon jedne sezone u nižem rangu vraća se u Prvu ligu. Radnički je povratničku sezonu 2011/12. u Prvoj ligi Srbije završio na prvom mestu, čime se plasirao u Superligu Srbije, i tako se Radnički vratio u elitni rang po prvi put nakon sezone 2002/03.

U svojoj dugoj istoriji Radnički je dao nekoliko desetina reprezentativaca u svim republičkim i saveznim selekcijama. Pečat Radničkom je dao i veliki broj fudbalera koji su odigrali preko 200 utakmica, provodeći i više od 10 godina u klubu. 

  

U sezoni 2021/22 Radnički je ponovo izborio plasman u Evropu predvođen upravom na čijem je čelu Ivica Tončev. Osvojeno je četvrto mesto a tim se pred novi izlazak u Evropu suočio sa nizom tehničkih problema koji se odnose na rekonstrukciju stadiona Čair i ispunjavanje UEFA standarda.

Uspesi
------

**Nacionalni - 0**

* **Prvenstvo SFR Jugoslavije:**

* **Treće mesto (2):** 1979/80, 1980/81.

**Nacionalni kup - 0**

* **Kup SFR Jugoslavije:**

* **Polufinale (3):** 1952. 1970. 1977.

* **Kup SR Jugoslavije**/**Kup Srbije i Crne Gore:**

* **Polufinale (2):** 1994. 2006.

**Međunarodni**

* **Balkanski kup:**

* **Pobednik (1):** 1975.
* **Finalista (1):** 1988/89.

* **UEFA kup:**

* **Polufinale (1):** 1981/82.
* **Osmina finala (2):** 1980/81, 1983/84.

FK Radnički Niš u Superligi Srbije
----------------------------------

*Stanje na dan 26. maj 2013.*

| Sezona | Odig. | Pob. | Ner. | Por. | GD | GP | GR | Bod. | Plasman |
| --- | --- | --- | --- | --- | --- | --- | --- | --- | --- |
|
| 2012/13. | 30 | 9 | 7 | 14 | 30 | 44 | -14 | 34 | 12 |
|
| **Ukupno** | **30** | **9** | **7** | **14** | **30** | **44** | **-14** | **34** | **25** |
|

FK Radnički Niš u evropskim takmičenjima
----------------------------------------

| Sezona | Takmičenje | Kolo | Država | Klub | Rezultat |
| --- | --- | --- | --- | --- | --- |
| 1980/81 | UEFA kup | 1. kolo | Flag of Austrija | LASK Linc | 2:1, 4:1 |
|  |  | 2. kolo | Flag of Bugarska | Beroe Stara Zagora | 1:0, 2:1 |
|  |  | Osmina finala | Flag of Nizozemska | AZ | 2:2, 0:5 |
| 1981/82 | UEFA kup | 1. kolo | Flag of Italija | Napoli | 2:2, 0:0 |
|  |  | 2. kolo | Flag of Švicarska | Grashoper | 0:2, 2:0 (3:0 pen) |
|  |  | Osmina finala | Flag of Nizozemska | Fejenord Roterdam | 2:0, 0:1 |
|  |  | Četvrtfinale | Flag of Škotska | Dandi junajted | 0:2, 3:0 |
|  |  | Polufinale | Flag of Njemačka | Hamburger | 2:1, 1:5 |
| 1983/84 | UEFA kup | 1. kolo | Flag of Švicarska | Sankt Galen | 3:0, 2:1 |
|  |  | 2. kolo | Flag of the Czech Republic | Inter Bratislava | 4:0, 2:3 |
|  |  | Osmina finala | Flag of Socijalistička Federativna Republika Jugoslavija | Hajduk Split | 0:2, 0:2 |
| 1990 | Mitropa kup | Grupa | Flag of Italija | Bari | 0:3 |
|  |  | Grupa | Flag of Mađarska | Pečuj Munkaš | 1:0 |
|

Trenutni sastav tima
--------------------

Note: Zastave označavaju nacionalnost prema pravilima FIFA-e. Igrači mogu imati nacionalnost izvan FIFA pravila.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Br. |  | Pozicija | Igrač |
| --- | --- | --- | --- |
| 2 | Srbija | O | Miloš Živković |
| 4 | Srbija | O | Radoš Bulatović |
| 6 | Srbija | O | Marko Tomić |
| 7 | Srbija | S | Petar Đuričković |
| 9 | Srbija | N | Nikola Ašćerić |
| 14 | Srbija | O | Miloš Petrović |

 |  | 

| Br. |  | Pozicija | Igrač |
| --- | --- | --- | --- |
| 18 | Rusija | G | Ivan Konovalov |
| 19 | Srbija | N | Marko Mrkić |
| 21 | Srbija | S | Saša Marjanović |
| 24 | Srbija | S | Aleksandar Jovanović *(captain)* |
| 26 | Srbija | G | Aleksandar S.Jovanović |
| 28 | Srbija | O | Vladimir Đorđević |
| 32 | Srbija | S | Vladimir Bogdanović |
| 44 | Srbija | O | Nemanja Lakić-Pešić |
| 55 | Srbija | S | Marko Blažić |
| 67 | Srbija | S | Nikola Mitrović |
| 70 | Srbija | S | Andreja Apostolović |
| 89 | Crna Gora | O | Darko Bulatović |

 |

Slavni igrači
-------------

|  |  |  |
| --- | --- | --- |
| * Flag of Srbija Miroslav Aleksić
* Flag of Srbija Stevan Andrejević
* Flag of Srbija Jovan Anđelković
* Flag of Srbija Slobodan Antić
* Flag of Srbija Andreja Apostolović
* Flag of Srbija Lazar Arsić
* Flag of Srbija Nikola Ašćerić
* Flag of Srbija Vladimir Bajić
* Flag of Srbija Stevan Balov
* Flag of Srbija Zoran Banković
* Flag of Srbija Sanid Beganović
* Flag of Srbija Dragiša Binić
* Flag of Srbija Vladan Binić
* Flag of Srbija Marko Blažić
* Flag of Srbija Vladimir Bogdanović
* Flag of Srbija Zoran Bojović
* Flag of Srbija Radoš Bulatović
* Flag of Srbija Nenad Cvetković
* Flag of Srbija Zoran Čolaković
* Flag of Srbija Vitomir Dimitrijević
* Flag of Srbija Milan Dovedan
* Flag of Srbija Miloš Drizić
* Flag of Srbija Petar Đenić
* Flag of Srbija Branislav Đorđević
* Flag of Srbija Vladimir Đorđević
* Flag of Srbija Petar Đuričković
* Flag of Srbija Goran Gavrilović
* Flag of Srbija Stojan Gavrilović
* Flag of Srbija Siniša Gogić
* Flag of Srbija Slobodan Halilović
* Flag of Srbija Dragan Holcer
* Flag of Srbija Aleksandar Ignjatović
* Flag of Srbija Milan Ivanović
* Flag of Srbija Dušan Ivanov
 | * Flag of Srbija Nenad Jakšić
* Flag of Srbija Milorad Janković
* Flag of Srbija Milorad Jeremić
* Flag of Srbija Vladimir Jocić
* Flag of Srbija Aleksandar Jovanović
* Flag of Srbija Aleksandar Jovanović
* Flag of Srbija Aleksa Jovanović
* Flag of Srbija Uroš Jovanović
* Flag of Srbija Miodrag Knežević
* Flag of Srbija Milorad Kojić
* Flag of Srbija Nemanja Kojić
* Flag of Srbija Bojan Krkić
* Flag of Srbija Ivan Krstić Beli
* Flag of Srbija Nemanja Krznarić
* Flag of Srbija Nemanja Lakić-Pešić
* Flag of Srbija Saša Marjanović
* Flag of Srbija Zoran Martinović
* Flag of Srbija Nikola Milenković
* Flag of Srbija Zoran Milenković
* Flag of Srbija Zoran Milinković
* Flag of Srbija Boris Milošević
* Flag of Srbija Ljubodrag Milošević
* Flag of Srbija Zoran Mitić
* Flag of Srbija Dušan Mitošević
* Flag of Srbija Lazar Mitrović
* Flag of Srbija Nikola Mitrović
* Flag of Srbija Marko Mrkić
* Flag of Srbija Slavoljub Nikolić
* Flag of Srbija Milovan Obradović
* Flag of Srbija Stevan Ostojić
* Flag of Srbija Aleksandar Panajotović
* Flag of Srbija Dragan Pantelić
* Flag of Srbija Milan Pavkov
* Flag of Srbija Ivan Pejčić
* Flag of Srbija Zaviša Pejić
* Flag of Srbija Miloš Perić
* Flag of Srbija Aleksandar Pešić
* Flag of Srbija Dejan Pešić
* Flag of Srbija Tomislav Pešić
* Flag of Srbija Dejan Petković Rambo
* Flag of Srbija Miloš Petrović
* Flag of Srbija Stojadin Petrović
* Flag of Srbija Pavle Popara
* Flag of Srbija Rade Radisavljević
* Flag of Srbija Miloš Radivojević
* Flag of Srbija Dragan Radosavljević
* Flag of Srbija Ljubiša Rajković
* Flag of Srbija Ivan Ranđelović
* Flag of Srbija Marko Ranđelović
* Flag of Srbija Predrag Ranđelović
* Flag of Srbija Bratislav Rinčić
* Flag of Srbija Bratislav Ristić
* Flag of Srbija Lazar Rosić
 | * Flag of Srbija Miroslav Simonović
* Flag of Srbija Vitomir Sovrović
* Flag of Srbija Ivan Stanković
* Flag of Srbija Nikola Stanković
* Flag of Srbija Živorad Stanković Kenda
* Flag of Srbija Miloš Stanojević
* Flag of Srbija Igor Stefanović
* Flag of Srbija Borislav Stevanović
* Flag of Srbija Nikola Stevanović
* Flag of Srbija Saša Stojanović
* Flag of Srbija Goran Stojiljković
* Flag of Srbija Miodrag Stojiljković
* Flag of Srbija Mladen Stojiljković
* Flag of Srbija Dragan Stojković Piksi
* Flag of Srbija Marko Tomić
* Flag of Srbija Vladan Tomić
* Flag of Srbija Miloš Trifunović
* Flag of Srbija Miroslav Vardić
* Flag of Srbija Goran Vasilijević
* Flag of Srbija Zoran Vasković
* Flag of Srbija Josip Višnjić
* Flag of Srbija Miroslav Vojinović
* Flag of Srbija Aleksandar Živković
* Flag of Srbija Dušan Živković
* Flag of Srbija Miloš Živković
* Flag of Srbija Mladen Živković
* Flag of Bosna i Hercegovina Jovo Mišeljić
* Flag of Bugarska Metodi Tomanov
* Flag of Crna Gora Darko Bulatović
* Flag of Crna Gora Nemanja Kartal
* Flag of Kanada Milan Borjan
* Flag of Latvija Anastasijs Mordatenko
* Zastava Sjeverne Makedonije Ilija Dimoski
* Zastava Sjeverne Makedonije Blagoja Kitanovski
* Zastava Sjeverne Makedonije Petar Krstić
* Zastava Sjeverne Makedonije Blagoja Kuleski
* Flag of Rusija Ramazan Isayev
* Flag of Rusija Ivan Konovalov
* Flag of Senegal Ibrahima Gueyé
 |

Treneri
-------

Spisak trenera prvog tima Radničkog:

|  |  |
| --- | --- |
| * Flag of Srbija Milan Rastavac (decembar 2014 - trenutno)
* Flag of Srbija Saša Mrkić (septembar 2014 - decembar 2014)
* Flag of Srbija Dragoslav Stepanović (jul 2014 - septembar 2014)
* Flag of Srbija Milan Milanović (mart 2014 - jun 2014)
* Flag of Srbija Dragoljub Bekvalac (jun 2013 - mart 2014)
* Flag of Srbija Saša Mrkić (februar 2013 - maj 2013)
* Flag of Srbija Aleksandar Ilić (2012 - 2013)
* Flag of Srbija Vladimir Jocić (2006 - 2012)
* Flag of Srbija Tomislav Manojlović (2002)
* Flag of Srbija Zoran Čolaković (1999 - 2000)
* Flag of Srbija Boris Bunjak (1999)
* Flag of Srbija Radmilo Ivančević (1999)
* Zastava Sjeverne Makedonije Ilija Dimoski (1998 - 1999)
* Flag of Srbija Božidar Antić (1998)
* Flag of Srbija Miodrag Ješić (1998)
* Flag of Srbija Vladislav Nikolić (1997 - 1998)
* Flag of Srbija Miodrag Stojiljković (1997)
* Flag of Srbija Mile Tomić (1997)
* Flag of Srbija Miodrag Stefanović (1997)
* Flag of Bosna i Hercegovina Slobodan Halilović (1996 - 1997)
* Flag of Hrvatska Josip Duvančić (1994 - 1996)
* Flag of Srbija Miodrag Stefanović (1994)
* Flag of Srbija Vladimir Milosavljević (1994)
* Flag of Srbija Zoran Banković (1993 - 1994)
* Flag of Srbija Milorad Janković (1993)
* Flag of Srbija Milovan Đorić (1993)
* Flag of Srbija Ljuborad Stevanović (1993)
 | * Flag of Srbija Vladislav Nikolić (1992 - 1993)
* Flag of Srbija Nenad Cvetković (1992)
* Flag of Bosna i Hercegovina Slobodan Halilović (1990 - 1992)
* Flag of Srbija Dragan Pantelić (1989 - 1990)
* Flag of Bosna i Hercegovina Slobodan Halilović (1988 - 1989)
* Flag of Srbija Milan Živadinović (1987 - 1988)
* Flag of Srbija Zoran Čolaković (1986 - 1987)
* Flag of Hrvatska Josip Duvančić (1985 - 1986)
* Flag of Srbija Milorad Janković (1985)
* Flag of Srbija Dušan Nenković (1985)
* Flag of Srbija Miroslav Glišović (1984)
* Zastava Sjeverne Makedonije Ilija Dimoski (1982 - 1983)
* Flag of Srbija Dušan Nenković (1979 - 1982)
* Flag of Hrvatska Josip Duvančić (1977 - 1979)
* Flag of Srbija Miroslav Glišović (1976 - 1977)
* Flag of Srbija Đorđe Kučunković (1974 - 1976)
* Flag of Srbija Miroslav Glišović (1972 - 1974)
* Flag of Srbija Dušan Varagić (1971 - 1972)
* Flag of Srbija Slavko Videnović (1970 - 1971)
* Flag of Srbija Miroslav Glišović (1968 - 1969)
* Flag of Srbija Ratomir Čabrić (1967 - 1968)
* Flag of Srbija Miroslav Glišović (1966 - 1967)
* Flag of Srbija Dragoljub Milošević (1965 - 1966)
* Flag of Srbija Dušan Nenković (1964 - 1965)
* Flag of Srbija Abdulah Gegić (1963 - 1964)
* Flag of Srbija Miroslav Glišović (1962 - 1963)
 |

Izvori
------

* Đorđe Stamenković: Ključ stare Srbije, 1997.

1. ↑  Istorija kluba Arhivirano 2012-07-29 na Archive.is-u, www.fcradnicki-nis.com
2. ↑  Radnički: 50 godina od ulaska u Prvu saveznu ligu, www.srpskifudbal.rs, 01. 06. 2012.
3. ↑  Sadnice i ulica za 90. rođendan FK Radnički („Večernje novosti", 8. novembar 2013)
4. ↑  Treneri Arhivirano 2012-07-19 na Wayback Machine-u na zvaničnom sajtu FK Radnički Niš, 26. 06. 2012.
5. ↑  FK Radnički Niš - treneri na
6. ↑  FK Radnički Niš - treneri na

Vidi još
--------

* Spisak fudbalskih klubova u Srbiji
* Meraklije

Eksterni linkovi
----------------

* Zvanični facebook profil
* Zvaničan sajt FK Radnički Niš
* Sajt navijača - meraklije.com

| * p
* r
* u
Superliga Srbije u fudbalu |
| --- |
| 2021/22. | 
* Voždovac
* Vojvodina
* Kolubara Lazarevac
* Metalac Gornji Milanovac
* Mladost Lučani
* Napredak Kruševac
* Novi Pazar
* Partizan
* Proleter Novi Sad
* Radnik Surdulica
* Radnički 1923
* Radnički Niš
* Spartak
* TSC
* Crvena zvezda
* Čukarički

 |
| Bivši | 
* Banat
* Bačka Bačka Palanka
* Bežanija
* Borac Čačak
* BSK Borča
* Dinamo Vranje
* Donji Srem
* Zemun
* Zlatibor
* Inđija
* Javor Ivanjica
* Jagodina
* Mačva Šabac
* Mladi radnik
* Mladost Apatin
* OFK Beograd
* Rad
* Radnički 1923
* Sloboda Užice
* Smederevo
* Hajduk Kula

 |